ये पत्र गुनिला वॉन पोस्ट को तब लिखे गए थे जब 1950 के दशक में कैनेडी अमरीकी सीनेट के सदस्य थे.इस प्रेम की शुरुआत उस समय हुई थी जब उनकी शादी ज़ैकलिन बोउवा से नहीं हुई थी, लेकिन यह प्रेम बाद में भी जारी रहा.इन पत्रों की शुरुआती बोली के लिए 25 हज़ार डॉलर की क़ीमत निर्धारित की गई है. उम्मीद की जा रही है कि इसकी बोली इससे कहीं अधिक लगेगी.वॉन पोस्ट अब 78 वर्ष की हो गई हैं और उन्होंने अपने प्रेम के बारे में पहली बार ज़िक्र 1997 में किया था जब उन्होंने एक किताब लिखी थी. लेकिन हाथ से लिखे हुए 11 पत्र और तीन टेलीग्राम अभी तक गोपनीय बने हुए हैं.1997 में अमरीका के ब्रॉडकास्टर एबीसी न्यूज़ से कहा था कि जब वे जॉन कैनेडी के साथ होती थीं तो उनका दिन 'धक-धक-धक' करता था.उनका कहना था, "मुझे उनसे बात करके ख़ुशी होती थी लेकिन मैंने सोचा कि वे एक विवाहित व्यक्ति हैं."गोपनीय मुलाक़ात भीएबीसी का कहना है कि दोनों की पहली मुलाक़ात फ़्रेंच रिवेयरा में हुई थी, उस समय जॉन कैनेडी 36 वर्षों के थे और वॉन पोस्ट 21 वर्ष की थीं.हालांकि तब जॉन कैनेडी की शादी को एक महीने शेष थे लेकिन दोनों रात भर नृत्य करते रहे और एक रोमांटिक चुंबन के साथ दोनों विदा हुए थे.पूर्व राष्ट्रपति कैनेडी ने वॉन पोस्ट को पहला प्रेम पत्र जून, 1954 में लिखा था.इस पत्र में उन्होंने लिखा था, "मैं एक नाव लेकर दो हफ़्तों के लिए भूमध्यसागर में जाना चाहता हूँ, जिसमें तुम रहो और नाविक की तरह मैं रहूँ."लेकिन नवंबर, 1954 में कैनेडी की पीठ का एक बड़ा ऑपरेशन हुआ. उन्होंने वॉन पोस्ट को ख़त लिखकर पूछा था, "क्या इस बात की कोई संभावना है कि तुम अमरीका आ रही हो."इसके बाद के बरस वे स्वीडन के एक क़िले में गोपनीय ढंग से मिले थे.वॉन पोस्ट उस मुलाक़ात के बारे में कहती हैं, "मैंने एक हफ़्ते के लिए उन्हें चुरा लिया था, वह ख़ूबसूरत हफ़्ता मुझसे कोई वापस नहीं ले सकता."जॉन कैनेडी के कई प्रेम संबंध थे लेकिन उनके बारे में जानकारी 1963 में उनकी हत्या के बाद ही हो सकी.शिकागो की लिजेंड्रीऑक्शन्स डॉट कॉम नाम की कंपनी इन पत्रों की नीलामी कर रही है.नीलामी करने वाली कंपनी के अध्यक्ष डाउग एलन का कहना है कि उन्हें इन पत्रों की बोली एक लाख डॉलर तक जाने की उम्मीद है.